Projekts

LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr.  §)

**Grozījumi Ministru kabineta 2007.gada 20.novembra noteikumos Nr.779 “Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”**

*Izdoti saskaņā ar Militārā dienesta likuma*

*64.panta pirmo un otro daļu*

Izdarīt Ministru kabineta 2007.gada 20.novembra noteikumos Nr.779 "[Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem](https://likumi.lv/ta/id/166677-kartiba-kada-rezerves-karavirus-un-rezervistus-registre-un-uzskaita-rezerves-karavirus-iesauc-aktivaja-dienesta-ka-ari-pieprasa...)" (Latvijas Vēstnesis, 2007, 188.nr.; 2009, 141.nr.; 2010, 167.nr.; 2012, 74.nr.; 2015, 193.nr.) šādus grozījumus:

1. Aizstāt 24.punkta otro teikumu ar teikumu šādā redakcijā:

“Darba devējs pirms pavēstē norādītā laika, kad darbiniekam jāierodas uz militārajām mācībām, piešķir darbiniekam ne mazāk kā vienu bezalgas atvaļinājuma dienu.

1. Papildināt noteikumus ar 24.1 punktu šādā redakcijā:

“24.1 Darba devējs, pie kura strādā uz militārajām mācībām iesaucamais rezerves karavīrs atbrīvo attiecīgo darbinieku no darba pienākumu pildīšanas uz militāro mācību laiku saskaņā ar Militārā dienesta likumā noteikto.”.

1. Papildināt noteikumus ar 26.1 punktu šādā redakcijā:

“26.1 Pēc rezerves karavīra piedalīšanās militārajās mācībās rezerves uzskaites struktūrvienība izsniedz rezerves karavīra darba devējam vai izglītības iestādes vadītājam, kur mācās (studē) rezerves karavīrs, izziņu par viņa dalību kārtējās vai pārbaudes militārajās mācībās.”.

Ministru prezidents Māris Kučinskis

Aizsardzības ministrs Raimonds Bergmanis